
Årsskiftet 1976/77 

Normalt gør man status ved årsskiftet - vejer plus og minus i tiden, 
der svandt, for på den måde at gøre op, om der havde været fremgang 
eller tilbagegang, og det vil vi da også gøre. 

Fra et lettere uvejr forrige efterår, kunne dønningerne endnu mærkes, 
og visse stemmer var ligesom slørede. 

Underskiudet på foreningens regnskab 1975/76 stod uvejrstruende, me¬ 
dens alt omkring os steg, og det er jo meget alvorligt og realistisk, 
når der år efter år mangler flere tusinde kroner - det blev et spareår. 
Bestyrelsen vendte lommerne - pegede på, hvor der kunne spares, men 
det betød alligevel, at der trods alt måtte passes på hele året. 

En treven tilmeldelse til en Bededags udflugt fik vor næstformand 
Mogens Behnke-Pedersen vendt til en enestående succes, der lokkede 
til gentagelse. 

Realiteterne ved foreningens besværligheder med at få vore opkræv¬ 
ninger fra »Det Kongelige Danske Postvæsen«, skal vi skåne Dem for 
- De vil heller ikke kunne tro det alligevel! 

Så stillede vores dygtige kasserer Jørgen Ulriksfeldt med det fineste 
regnskab i mange år - og på den ordinære generalforsamling hvor for¬ 
eningen bød de to nye medarbejdere Erik Agerlin og Fdnn Ebert vel¬ 
kommen, afvikledes aftenen »så sødt som i gamle dage« på 35 minut¬ 
ter. 

F. f. F. mener nu at have råd til at indmelde os i Samarbejdet, hvilket 
er sket pr. 1/1 1977! 

Og så er der plads til fremtiden . 


Albrecht-Møller. 

Tak. 

De usandsynligt mange fra hele landet, der på utallige måder glædede 
mig med besøg - blomster - telegrammer og breve m. m. under min 
sygdom, bringer jeg hermed min hjerteligste tak. 

Albrecht-Møller. 


En slags jubilæum. 

Denne overskrift benyttede jeg til illustrationerne af to undulater, der 
bragtes i Selskabet for Stuekulturers blad i november, for at vise den 
udvikling, der er sket i løbet af l A sekel, med denne »domesticerede« 
fugleart. 

Begrundelsen for dette er det faktum, at vi endnu engang er ved at 
overskride vor kompetance overfor naturen - nu skal vi også have en 
»Standard«-græsparakit samt en ditto dværgpapegøje - sporene 
skræmmer. I hvert fald mig. 

I løbet af de nævnte 25 år »voksede«, i fugleholdet, undulaten 20 mm! 
Hvor meget er det tanken at græsparakitter og dværgpapegøjer skal 
vokse? 

Det er ikke relevant - siger I måske. 

Og dog, jeg er i stand til at føre bevis for min påstand; nemlig at vi er 
på vej ud i et vildspor, og at vi bør tænke os om endnu en gang, inden 
vi fortsætter. 

»Samarbejdet mellem Danske Fugleforeninger« nedsatte nogle udvalgte 
personer til at komme med et forslag til en ny »Standard« for græs¬ 
parakitter og dværgpapegøjer på baggrund af, at man syntes at disse 
fuglearter nu havde været så længe i fugleholdet, at de burde erklæres 
for at være »domesticerede«. Man udtrykte også frygt for, at de - fug¬ 
lene - var på vej til at blive ødelagt. 

Det er korrekt, at der er stammer af de to populære fuglearter, der 
ikke er helt som de måske burde være, men de kan sikkert reddes u- 
den en menneskeopfundet fantasifigur. 

Lad NATUREN bestemme og lad den stå for IDEALET! 

I det følgende vil alle tal, i parantes, vise størrelsen på et gennemsnit 
af 7-12 vildfangne eksemplarer af de forskellige arter, der idag ligger 
som skind på museer. De øvrige tal stammer fra den af » Samarbejdet« 
udarbejdede liste til forslag om »Standardbeskrivelser«, 
løvrigt nævnes det i denne beskrivelse for græsparakitter: 

»Størrelse: Dette punkt er meget vigtigt ved bedømmelse af vore græs¬ 
parakitter, idet p. t. flere af vore bedste stammer er for små. For små 
fugle bør nedvurderes kraftigt«. 

Rødbrystet Græsparakit (Neophema splendida). 

Størrelse: 207-210 mm. (<$ 199 mm, 9 180 mm). 

Det bør bemærkes, at der ikke er nævnt noget om størrelsesforskel på 
S <$ og 9 9 i »Standardbeskrivelsen«. 

Rødskuldret Græsparakit (Neophema pulchella). 

Størrelse: 210-215 mm. (S 196 mm, 9 208 mm). 

Her er der heller ikke nævnt noget om størrelsesforskel; 9 9 større 
end <5 6 • 

Elegant Græsparakit (Neophema elegans). 

Størrelse: 210- 215 mm. (<5 232 mm, 9 223 mm). 

Ingen størrelsesforskel nævnt i »Standardbeskrivelsen«; 9 9 spinklere 
end <5 <$. 

Blåvinget Græsparakit (Neophema chrysostomus). 

Størrelse: 220-230 mm. (<J 219 mm, 9 205 mm). 

Her bør 9 9 være mindre end $ <$; det er blot ikke nævnt. 

Bourkes Græsparakit (Neophema bourkii). 

Størrelse: 195-210 mm. (S 193 mm, 9 190 mm). 

Heller ikke for denne art er der nogen overensstemmelse mellem na¬ 
turens ønsker og den »Standard« eller type, som »Samarbejdet« øn¬ 
sker. 

Det er tydeligt for mig, hvor der tenderes imod - i løbet af de næste 
50 år skal »Idealfuglene« fra denne gruppe sikkert være lige så store 
som en Sangparakit er idag (267 mm) - men jeg håber, at vi bliver for¬ 
nuftigere og standser dette løb. 

Lad os benytte NATUREN som målestok - ja, men den ændrer sig jo 
også, siger I. Korrekt, men den tager sig nogle tusind år; ikke blot Va 
eller Vfe sekel. 

For øvrigt ændrer naturen ikke en enkelt art eller race ad gangen, men 
tager en hel økologisk niche, hvor også klima m. v. spiller en meget 
stor rolle, og endnu engang: Det tager tid! 

I »Forslag til Standardbeskrivelse for Dværgpapegøjer« forsøger man 
i endnu højere grad »at trække noget ned over hovedet« på fugleldeb- 
haveren, idet man overhovedet ikke har nævnt størrelsen på de enkelte 
arter med ét eneste ord eller tal! 

Og at dværgpapegøjerne er noget nærmere ved at være »domesticerede 
i »Samarbejdet«s øjne, ses ud fra det faktum, at en enligtsiddende - 
Blå mutation af personata - blev tildelt klasse-vandrepokal på en ud¬ 
stilling i år. 

O.K. - så lad os da »lege« med farverne og disses forskellige arvegange, 
men pil ikke ved den naturlige størrelse. 

Kanariefolkene har gennem årene bevist, at dette kan lade sig gøre. 
De har, i mine øjne, kun »trådt i spinaten« med hensyn til de forskel¬ 
lige figurer, som fremføres. Er der noget formål ved at frembringe et 
individ, der ikke selv er i stand til at opmade sine unger?? 

På en udstilling af mange fine farvekanarier, udtalte en gæst imed ef¬ 
tertryk: »Nej, du - i mine øjne skal en kanariefugl være gul!« Det er 
nogle år siden, den første gule så dagens lys, og selv om vi i dag har 
kanarier i næsten hele spektrets farver, er STØRRELSEN ikke meget 
forskellig fra den vilde stamfader. 

Tilbage til dværgpapegøjerne - lad os bibeholde den naturlige størrelse 
og farve - der kommer dog af og til nye sendinger, så vi kan se en rig¬ 
tig farvet fugl ind imellem - men samtidig er der intet til hindring for, 
at vi kan bevare de mutationer, der måtte og allerede er opstået. 

Sorthovedet Dværgpapegøje (Agapornis personata). 

Størrelse: 145 mm - gennemsnit af 8 individer 3 
145 mm - gennemsnit af 8 individer 9 
Rødhovedet Dværgpapegøje (Agapornis fischerii) 

Størrelse: 150 mm - gennemsnit af 8 individer <3 
150 mm - gennemsnit af 8 individer 9 
Sortkindet Dværgpapegøje (Agapornis nigrigenis) 

Størrelse: 135 mm - gennemsnit af 8 individer 3 
135 mm - gennemsnit af 8 individer 9 
Nyassa Dværgpapegøje (Agapornis lilianae) 

Størrelse: 135 mm - gennemsnit af 8 individer 3 
135 mm - gennemsnit af 8 individer 9 
Rosenhovedet Dværgpapegøje (Agapornis roseicollis). 

Størrelse: 150 mm - gennemsnit af 8 individer 3 
150 mm - gennemsnit af 8 individer 9 
A. r. catumbella. 

Størrelse: 150 mm - gennemsnit af 4 individer <J. Mindre end nominatr. 

150 mm - gennemsnit af 4 individer 9 
Orangehovedet Dværgpapegøje (Agapornis pullaria). 

Størrelse: 150 mm - gennemsnit af 8 individer 3 
150 mm - gennemsnit af 8 individer 9 
A. p. ugandae. 

Størrelse: 150 mm - gennemsnit af 11 individer 3 
150 mm - gennemsnit af 8 individer 9 
Taranta Dværgpapegøje (Agapornis taranta). 

Størrelse: 165 mm - gennemsnit af 10 individer 3 
165 mm - gennemsnit af 10 individer 9 
Grdhovedet Dværgpapegøje (Agapornis cana). 

Størrelse: 140 mm - gennemsnit af 10 individer $ 

140 mm - gennemsnit af 10 individer 9 
A. c. ablectanea. 

Størrelse: 140 mm - gennemsnit af 7 individer 3 
140 mm - gennemsnit af 6 individer 9 
Hannerne er gennemgående spinklere end hunnerne for alle arters ved¬ 
kommende. 

Alle de nævnte størrelser er fuglenes totallængde og stammer, som for 
græsparakittemes vedkommende, fra museumseksemplarer. 

Vi må og skal bevare det naturlige gennemsnit i fugleholdet og IKKE 
gøre fortidige fejltagelser om igen, men derimod lade erfaringerne rå¬ 
de, så vi undgår en yderligere »forurening« af vor ellers vidunderlige 
hobby. 

Naturen har jo allerede lavet det perfekte, og deri også taget højde for 
små divergenser - både hvad angår størrelse og farve - men der er in¬ 
gen uniformitet; alle individer er ikke skåret efter den samme læst og 
ejheller malet med den samme palet. 

Jeg vil slutte med endnu engang at gentage: 

Alt hvad NATUREN har givet mennesket er smukt - 

men hvad MENNESKET har givet naturen, er uskønt , 

Bueer os. 

PS. Det skulle glæde mig, om vi kunne få »det tavse flertal« frem med 
en meningstilkendegivelse i disse, for vor fuglesag, alvorlige spørgsmål. 


Hr. redaktør! 

I »Stuefuglene«s 52. årg. pag. 26 bringes en lille notits med en tegning 
af »Riippells Girlitz« - jeg mente ellers, at man havde opnået enighed 
om, at »girlitzer« skulle kaldes siskener - samt et opråb om tilkendegi¬ 
velse af kendskab til denne fuglearts tilstedeværelse i danske fuglehold. 
Først vil jeg henvise til artiklen i nærværende blads 51. årg. pag. 188 - 
»En ny fugl i dansk fuglehold?« - hvor undertegnede redegør for mit 
første møde med omtalte fugleart. 

Der er for mig ingen tvivl om, at det i begge tilfælde drejer sig om: 
Serinus (Poliospiza) tristriatus tristriatus Riippell 1840. Jeg gjorde be¬ 
mærkninger om det noget misvisende navn tristriatus = trestribet el¬ 
ler trestreget, og foreslog, at den i stedet kaldtes Ruppels Sisken - 
hvilket åbenbart også var tilfældet i 1927. 

Efter nævnte artikels fremkomst i »Stuefuglene« har jeg modtaget un¬ 
derretning om, at denne fugleart blev importeret til landet i årene om¬ 
kring 1960-65 og nu igen d 70eme. I begge tilfælde er de kommet som 
en slags fyld i sendinger af bl. a. pragtfinker o. lign., senest i en sen¬ 
ding Taranta Dværgpapegøjer. 

Yderligere kan jeg fortælle, at en bestilling på nogle eksemplarer alle- 
» rede på dette tidspunkt er afgivet samt at der forventes en bekræftelse 

på denne ordre. 

Når den tid kommer - og fuglene - skal det være mig en glæde at brin¬ 
ge yderligere informationer om adfærd m. m. hos denne, ikke ret far- 
veprægtige, men alligevel kønne sisken. BUCEROS. 

Hvorledes begyndte 
mit fuglehold? 

Og sådan fortsatte det! 

Efter at have haft fugle i et års tid, var det næste par fugle, som stod 
ønskesedlen et par Diamantfinker. 

I december nr. af »Stuefuglene« så jeg en annonce, hvori der blandt 
andet var Diamantfinker til salg. Jeg tog straks ud til vedkommende 
for at købe et par. Det viste sig, at han havde en stue udelukkende ind¬ 
rettet med bure og voliere til sine fugle. Det var en flot samling fugle, 
som også her bestod af forskellige australske pragtfinker (Gouldsama- 
diner, Diamantfinker, Sivastrilder, Bæltefinker m. m.). Jeg købte et 
garanteret ynglepar for medelst 80 kr., og vedkommende viste mig et 
bur, hvori der gik et par Mågefinker med 3 Diamantfinkeunger, hvis 
forlædre skulle være dem, jeg købte. 

Da jeg kom hjem med dem, blev de anbragt i et bur på 60 cm langt, 
50 cm højt og 40 cm bredt. 

Det var et meget smukt par, som jeg dagligt glædede mig over at se 
på. Da vi nåede til april måned, satte jeg en rede ind til dem. Det var 
et harzerbur, som dengang var i handelen. Jeg havde hørt på et møde 
i foreningen, at Diamantfinkernes parring foregik i reden, så der skulle 
jo være god plads. De gik også straks i gang med redebygningen, der 
bestod af risrod og lidt kokustrevler. Det var interessant at se, hvor¬ 
ledes de kunne få bakset det lange risrod ind i reden. Morsomt var 
det også at se, når hannen gjorde kur. Den tog et langt risrod i den 
ene ende og begyndte at danse på pinden for hunnen, samtidig med at 
han kom med sin ejendommelige sang. Efter at reden var bygget, be¬ 
gyndte parringen i denne, og jeg gik så småt og drømte om et dejligt 
kuld Diamantfinker. 

Der gik da heller ikke mange dage før jeg en aften lagde mærke til, at 
hunnen sad og hang lidt. Jeg tog hende ud og gav hende et par dråber 
levertran i begge ender, det havde jeg læst i en fuglebog, man skulle 
gøre. Næste morgen var jeg tidligt oppe for at se, om hun havde lagt 
et æg. (Jeg tror ikke, jeg sov om natten af bare spænding). 

Ægget havde hun lagt, men også spist det, der sad nemlig æggeskal på 
hendes næb. Desværre spiste hun også de efterfølgende æg, og jeg har 
»den kære fugleven«, som solgte mig fuglene, mistænkt for, at den og 
så har gjort det hos ham, og at de 3 unger, han viste mig, slet ikke 
stammede fra det par, han solgte mig. Jeg prøvede flere gange den 
sommer, men med samme resultat, hvorefter fuglene blev solgt til en 
fuglehandler. 



John Andersen, Kgs. Lyngby. 

Agapornis pullaria's yngleforhold. 

I Ornith. Monatsberr. 1937 omtaler Helmuth Hampe, at vanskeligheden 
ved opdræt af den ORANGEHOVEDE Dværgpapegøje sikkert har sin 
årsag deri, at disse små papegøjer yngler i reder byggede i forladte 
termitboer - det vil sige de mægtige myretuer, som de »Hvide myrer« 
- Termitterne - bygger af sand og ler, og som kan blive 6 meter høje, 
med en diameter på indtil 3 meter - og nægter at benytte de sædvan¬ 
lige trækasser. 

Helmuth Hampe fortæller, at han begyndte sine forsøg for at nå til 
klarhed i dette spørgsmål i 1933, og han i 1936 var nået til en delvis 
løsning af problemet. Hans beretning lyder således. 

For i nogen måde at give fuglene en naturlig erstatning for termitbo¬ 
ene havde jeg rejst en ca. 1 meter høj høj bestående af en blanding af 
ler, sand og kalk i friluftsvolieren, og i 1935 tillige i det ene hjørne af 
volieren foran bagmuren en ca. v /i m 2 stor og 25 cm tyk væg af lersten. 
1934 kom en 0,1, som var skaffet til veje som erstatning for den første 
0,1, som døde i 1933, i ynglekondition og tog en trækasse i besiddelse, 
hvis flyvehul lidt efter lidt blev betydeligt udvidet. I det følgende år 
fortsatte den med dette arbejde, men den forsøgte nu tillige, som dens 
forgænger, at gnave et hul i murens puds. 

I begyndelsen af maj 1936 blev den endelig opmærksom på lervæggen, 
i hvilken jeg nu havde sat 2 korte siddepinde. Fra nu af var den stadig 
at finde her og næsten ustandselig beskæftiget med at udhule væggen. 
I begyndelsen af juli var den i det væsentlige blevet færdig, idet jeg 
nogle gange havde givet den hjælp ved løsning af det hårde ler. Der 
var opstået en nævestor hulning, der gik ind til murstensmuren, og 
man nåede til denne gennem en næsten vandret gang, der først gik 
flere cm lige ud og derefter drejede til venstre, og som havde et gen¬ 
nemsnitligt tværmål af 5 cm, ligesom flyvehullet. Hunnen løb som en 
væsel ind og ud. Når den arbejdede, blev den sædvanlig 4-5 minutter 
i hulen for derefter i ganske kort tid at komme ud. Tilsyneladende 
brugte den kun næbbet. Hannen forholdt sig ganske uvirksom, men 
sad stadig syngende og dansende (lokkende) foran hulen. 

I begyndelsen af august begyndte hunnen at bære redestof ind i hulen 
i form af meget små stykker af friske pileblade - meget sjældent også 
af bark - som den ikke alene stak ind i halefjerene, således som det 
indtil nu var observeret, men også ganske som Agapornis taranta, i 
alle de fjer, der kunne nås med næbbet, med undtagelse af de store 
fjer. 

Hannen deltog heller ikke heri, men hvis den en enkelt gang stak nogle 
bladstykker i fjerene, så rystede den dem straks igen ud. 

Naturligvis blev der ikke bygget nogen overdækket rede, men kun 
bunden af redeskålen blev tyndt dækket. Efter mange parringer blev 
det føiste æg lagt d. 12. august mellem kl. 14,30 og 17,45, sandsynligvis 

i slutningen al denne tid. Derefter fulgte der endnu 4 æg, henholdsvis 
d. 13., 15., 18. og 20. august. De blev straks ruget alene af hunnen, der 
lå meget fast og blev fodret af hannen på reden. Hun kom kun ud en 
eller to gange daglig. Desværre var 4 æg ubefrugtede, og i det eneste 
befrugtede æg døde fostret tidligt. Næste æglægning i slutningen af 
september gav 2 æg, der begge var ubefrugtede. Jeg antager, at han¬ 
nens høje alder er skyld heri. 

De 5 æg af første kuld målte 22x17-18 mm, de 2 af andet 21x17 mm. 
Vægten var omtrent 4 gram. 

Selv om intet fuldstændigt resultat kunne opnås, så forekommer det 
dog mig, at den iver, som fuglene lagde for dagen, og at det helt igen¬ 
nem glatte og åbenbart naturlige forløb af rugningen, bortset fra den 
manglende befrugtning af æggene, har bevist, at den fulgte vej er rig¬ 
tig. Jeg vil nu følge den videre og håber indenfor overskuelig tid en¬ 
gang at nå målet. (Beretning slut). 

I 1961 lykkedes det for Aage V. Nielsen, København, at få et verdens¬ 
opdræt (se Stuefuglene nr. 2, november 1961, 37. årgang), med 2 unger 
på pind i september måned. 

Aage V. Nielsens opdræt fandt sted i en voliere med ikke så få andre 
fugle. Men det mest bemærkelsesværdige var, at opdrættet lykkedes i 
en kasse i størrelsen 17x17x42 cm, men alligevel kan der ikke herske 
tvivl om, at Agapornis pullaria i naturen bygger sin rede d et stort ter¬ 
mitbo. Erik Agerlin. 


Dette er antagelig sidste gang jeg kan tilbyde PAPEGØJEBOGEN 
i hæfter - benyt Dem derfor snarest af tilbudet. 

Som sidste gang udsendes 2 hæfter om måneden til kr. 32,- (moms 
og porto er iberegnet, kun tages forbehold mod evt. momsforhøj¬ 
else). Sættet består af 45 hæfter (hæfte 45 er et dobbelthæfte og 
beregnes for 2) med 158 farve tavler. 

Udsendelsen påbegyndes, såfremt mindst 20 melder sig, ca. marts/ 
april. Når udsendelsen er sluttet, vil der fremkomme tilbud på ind¬ 
binding til dagspris. 


Ligeledes er det ved at være slut med Wiese: »Tropefuglenes liv i 
fangenskab« i hæfter. 

Her tilbyder jeg at udsende 2 hæfter pr. måned til kr. 22,- (moms 
og porto er iberegnet, kun tages forbehold mod evt. momsforhøj¬ 
else). Sættet består af 16 hæfter og 43 farvetavler. 

Udsendelsen påbegyndes marts/april. Her vil også fremkomme til¬ 
bud på indbinding. 

Alle bestillinger bedes foretaget skriftligt. 

AAGE POULSEN - Søndergade 2A - 4050 Skibby. 



Mikro-melorme. 


En lille bille, der er en nær slægtning til melbillen, er blandt fuglevem 
ner kendt under navnet »Mikro-orm«. Navnet er dog misvisende, idet 
dette navn tilkommer en orm af hudormenes gruppe (Anguillula silu- 
siae). Disse orme er 0,2-2,5 mm lange og gennemskinnelige. Arten er 
kendt siden 1925 og benyttes som foder for spæd fiskeyngel og små 
arter akvariefisk. 

Arten, som her skal beskrives, er som sagt en slægtning til melormen. 
Dens videnskabelige navn er Alphitobius diaperinus Panz. På tysk kal¬ 
des den »Komkafer« - Kornbille. Som dansk navn ville jeg foreslå 
» M i kro-melorm «. 

Mikro-melormen blev opdaget af en fugleven i Leipzig, Paul Schwarz, 
i 1900, der beskriver den udførligt i »Die Gefiederte Welt« 1925. Selv 
fik jeg arten i 1927 eller 1928, men mislykkedes totalt med opdræt, på 
grund af forkert behandling. Arten synes i mellemtiden også at være 
uddød i Tyskland. 

Interessen for europæiske insektædere har indtil den anden verdens¬ 
krig været stor i Tyskland, og det viste sig, at netop den lille larve 
var et ideelt bifoder, hvilket ikke alene erstattede, men endda var et 
meget sundere foder end melormen. De forskellige insektædere, som 
nattergale og munk, men navnlig alle de små sangere af slægterne 
Phylloscopus, Hippolais, Sylvia m. fl., var meget vanskelige at holde i 
god kondition og sang, navnlig i efteråret. 

Foruden de forskellige sorter af insektfoder (Universalfoder) af for¬ 
skellige meget højt stående, men i dag for det meste forsvundne kva¬ 
liteter, skulle disse fugle have levende foder. Det mest nærliggende var 
selvfølgelig at anvende melorme, men for stærk fodring med disse 
medførte mange ulemper, navnlig gik det ud over disse arters sarte 
fødder, måske på grund af melormens chitinpanser. 

Det viste sig hurtigt, at mikromelormen kunne afhjælpe melormens 
mangler. Fuglene kunne uden ulemper tåle store mængder af disse lar¬ 
ver. Desuden foretrak fuglene så afgjort mikromelormene, selvom de 
havde valget mellem disse og små melorme af samme størrelse. Det er 
selvfølgelig umuligt at udtale sig om smagen, men mikromelormen er 
i modsætning til den almindelige melorm blød og har ikke noget chi¬ 
tinpanser. Den stillede heller ikke store krav til plads, jeg benytter 
selv 5-tøters og enkelt 1 O-li ters plastikspande til opdrættet. Jeg må dog 
gøre opmærksom på een ting, hvor mikromelorme er mere ømfindt¬ 
lige, eller i hvert fald mere fordringsfulde. Den kræver højere varme, 
helst ikke under 23 C, men gerne op til 28-30°. En meget stor fordel 
har mikro-melormen, den udvikler sig meget hurtigt og ved rigtig pas- 
nihg kan man altid have en bestand. 

I 1968 fik jeg af min ven Gunni Ntielsen en ny sats mdkro-melorme. Klog 
af skaden 30 år tidligere, sørgede jeg for passende beholdere. Hertil 
benyttede jeg, som allerede sagt, 5- og KMiters plastikspande med låg. 
Låget er falset og slutter tæt til spanden, således at hverken biller el¬ 
ler larver kan komme ud. I låget skæres et rundt hul, ca. 10-15 cm i 
diameter. Hullet beklædes med fluenert af metal eller plastik. Det er 
bedre at sy nettet fast med tynd ståltråd, end at lime det på. På bun¬ 
den strøs et ca. 10-15 cm tykt lag hvedekMd, evenjt. blandet med hve¬ 
demel. Man kan også lægge et lag spagnum i bunden, men dette er 
ikke nødvendigt, hvis kulturen passes rigtigt. Som foder er det bedst 
at give appelsinskiver, men også skivede æbler og reven gulerod, som 
dog presses for den meste fugtighed, kan anvendes. 

Fodret lægges ikke direkte på kliden, men på et plastiklåg med lave 
kanter, således at fugtigheden ikke kan trænge ned i kliden, hvdlket 
vil ødelægge satsen. Låget presses ned i kliden således at biller og or¬ 
me let kan finde foderet. Foderet skiftes hveranden dag og samtidigt 
drysses lidt frisk klid ovenpå. Det hele dækkes med 5-6 stykker avis¬ 
papir, hvilket hjælper til at holde på varmen. 

I kassen lægges en portion biller og/eller larver. Udviklingen sker me¬ 
get hurtig. Ca. en måned senere vil man allerede finde en masse mi¬ 
kroskopiske små larver i spanden. 

Det er nu bedst at indrette en yderligere spand. I denne lægger man 
en del af de små orme, som kan sigtes fra med en fin hårsigte. Dette 
har to formål. Nemlig at beskytte de små orme for at blive ædt af 
biller og større orme, dels har man 3-4 uger senere en masse rene or¬ 
me, som kan samles mellem avispapirene og foderbakken. Det må an¬ 
befales at indrette så mange kulturer, man har plads til. 

Efetr 2-3 måneder går den oprindelige sats stærkt tilbage, og man kan 
da med en si sigte fra hvad der endnu er tilbage af biller og larver og 
overføre dem til en ny spand, og kassere den oprindelige sats af kldd, 
som er 9tærkt forurenet af ormenes sandagtige ekskrementer. I mel 
lemtiden har de nye satser udviklet sig til orme og biller. Jeg vil me¬ 
get anbefale altid at anlægge nye kulturer af små frasigtede larver, 
hvilke, som sagt, er egnede til foder i løbet af 3-4 uger, og hvorfra det 
er nemt at samle orme som angivet. 

Nogle af satserne skal dog fredes, så de kan udvikle nye ynglekulturer. 
På denne måde sparer man også en masse tid med at frasortere biller. 
Jeg benytter mikro-melormene som foder til såvel pragtfinker som 
brillefugle. De danner et fortrinligt opmadningsfoder, navnlig for pragt¬ 
finker, der i frihed tager mange insekter. Foruden astrilder, tager bæl¬ 
tefinker, sdvfinker og skadefinker med begærlighed ormene. Jeg har 
ikke fundet nogen somhelst ulemper ved benyttelsen af dette foder. 


C. E. 

Bedømmelse og præmiering. 

Vil man spørge, hvilken opgave en udstilling egentlig har på længere 
sigt, især med hensyn til bedømmelse og præmiering, kan der gives 
mange mere eller mindre dækkende svar. Det svar, jeg ville give, lyder 
- det gælder om at støtte det svage og vaklende, og andmere i den rig¬ 
tige retning - og det er det, jeg gerne vil skrive lidt om. 

For 25-30 år siden var det den iøvrigt alt for lidt værdsatte fugl »Må¬ 
gefinken«, der dengang var ved at glide ud som udstillingsfugl. Jeg har 
gennemset katalogerne omkring den periode, og spurgte man fugle- 
venner, som havde Mågefinker, lød svairet ah for ofte - mod alle de 
fiine australske pragtfinker, har de ikke en chance - og de havde ret. 
Vi tænkte over det og afsatte ligefrem - uden nærmere fastsat og ved¬ 
taget standard - præmier til et par med nogenlunde ensartet tegning 
eller brogethed, og så dukkede Mågefinken op igen, der var blevet no¬ 
get at arbejde med, at stræbe efter. 

Gennem mange år bedømte man udelukkende Diamantduen efter det 
antal unger der var på pinden. »Diamanterne« var for få og små, og 
øjenringen, der er kønskarakter, var for smal og bleg - næsten uden 
forskel mellem de to køn - så derfor tog man fat på at pege på fugle¬ 
ne og belønne idealet - og der er næppe nogen, der i dag kan være i 
tvivl om resultatet. Også Dværgvagtel 9 fik for uheldig rygtegning, 
men også her har kritik og anerkendelse været med til at skabe gode 
stammer, der er en pryd for enhver udstilling. 

Men stadig vipper vægtstangen op og ned, og der er stadig nogen, der 
er nede og derfor trænger til lidt støtte. For mig at se, er det i de sid¬ 
ste år gået jævnt ned ad bakke med den almindelige Nymfekakadu - 
idet der er for mange alt for små fugle, uklare kindpletter og for små 
toppe. Det er også ligesom om interessen for den har tabt sig i samme 
grad som med interessen for perlenymfekakaduen og den hvide (gule) 
Nymfekakadu. 

Jeg har gennemgået de 12 udstillingskataloger, som jeg foreløbig ejer 
og fundet, at der af de 1604 numre kun er meget få Nymfekakaduer, 
nemlig: 

6 Perle Nymfekakadu, 

11 Hvid Nymfekakadu, 
og kun 14 alm. Nymfekakadu. 

Giver det ikke enhver, som blot har fulgt med gennem nogle få år, 
stof til eftertanke om det alvorlige problem, at vi kun lidt ud i frem¬ 
tiden måske en dag kun står med nogle få sølle eksemplarer af den el¬ 
lers smukke og statelige Nymfekakadu - det er derfor jeg går ind for 
enhver opmuntring og anerkendelse, når jeg ser fugle, der er værdige 
til det. 

Jeg ved godt, at mange endnu ikke forstår det, men det gør ikke spor, 
for gør man det rette, arbejder tiden for en, og det er sket mange 
gange - årevis efter - at alle har kunnet se - »den gamle havde nu ret 
den gang også«. A.-Af. 


En ny fugl i mit fuglehold. 

På en udstilling i Tjekoslovakiet i oktober måned, kom jeg i kontakt 
med en udstiller fra USSR, som boede i Tashkent, og som havde med¬ 
bragt en del fugle fra dette område i hans hjemegn. Der var en del 
forskellige mejse-lignende fugle, som jeg selvfølgelig var meget inter¬ 
esseret i, men desværre var de ikke til salg. Vi talte sammen via di¬ 
verse tolke, og pludselig under vor samtale, tog han en enligtsiddende 
fugl ud, som han satte i en kasse og overrakte mig, med besked om, at 
passe den godt og hvad den skulle have at spise. 

Den lever i områderne omkring Uzberkistan og Kasakhstan ved græn¬ 
sen til Iran, Afghanistan og Kina. 

Dens næb er 10-11 mm langt og spidst som en brillefugls. Fuglens to¬ 
tallængde er ca. 120 mm. Hovedet er sort med en lille top, desværre 
er det meste af toppen fældet, men der er små nye fjer på vej, denne 
top bevæges ustandselig op og ned. Panden, lige over næbroden, hvid. 
Fra næb og ned over kinder og hals har den en kileformet hvid plet, 
der ved skuldrene går over i en rustrød plet. Den har også en hvid 
nakkeplet, der går over i det gråsorte, nakkepletten har også en anelse 

rustrødt i bunden. Vingerne er noget mørkere gråsort. Gumpen er og¬ 
så rustrød. Brystet er sort, gående over i gråsort på bug, flanker og 
ryg. 

Efter endt karantæne er den nye fugl blevet sat sammen med nogle 
brillefugle, og det går vældig godt, og har samtidig den fordel, at den 
nye fugl lærer at tage det samme som disse. Foderet består af frugter, 
gulerod, universalfoder, yoghurt, nektaropløsning i pumpeglas, samt 
bananfluer og melorme, herudover vil jeg endvidere også prøve med 
osteløbe. Mejsen får endvidere flækkede solsikkekerner og forskellige 
andre frøsorter i knust udgave. En rigtig lækkerbidsken er regnorme 
og ørentviste. Og når det gælder melorme, så er det kun de største, 
der har interesse, den suger indmaden ud og lader derefter kitinskjol- 
det falde. 

Min nye mejse kvidrer meget og er særdeles livlig dagen lang, den des¬ 
værre har jeg jo kun den ene, jeg håber dog det skal blive mig muligt 
at erhverve endnu en eller flere af samme airt. 

På det sidste er det lykkedes mig at finde lidt på tryk om denne fugl, 
mange har hjulpet mig, og foreløbig er jeg af den formodning, at det 
er Vigor’s Topmejse (Parus melanolophus), som er beskrevet i 1831, 
som værende fra dette område i det sydøstlige USSR. Også farvebe 
skrivelsen passer på min tugl. Yderligere oplysninger, af enhver art, 
modtages gerne om denne fugl. P. L. P. 

Preben, efter din beskrivelse og diapositiverne, kunne der godt være 
tale om »The Crested Black Tit, Patus melanolophus , Vigors, 1831, 
Proc. Zool. Soc. London, 1830-31, side 23. Der er dog et men, i den lit¬ 
teratur, jeg har kunnet finde denne fugl, er der ikke nævnt noget om 
den karakteristiske hvide pandeplet, som tydeligt ses på et af diaposi¬ 
tiverne. Og ifølge både Peters Check List og Whistler's Popular Hand- 
book of Indian Birds m. fl., strækker denne mejses udbredelsesområde 
ikke ind i USSR, men kun til det aller østligste Afghanistan. I sidst¬ 
nævnte bog er Parus (Lophophanes) melanolophus beskrevet på side 
24-26. Mejsen er ifølge Peters endemisk, og kan altså ikke være delt 
op i racer, hvoraf en eller flere kan have det karakteristiske hvide 
pandebånd. Hermed være ikke sagt, at fuglen ikke er den, du regner 
med, men i den tilgængelige litteratur har det ikke været muligt at få 
det bekræftet. Mogens. 


MØDELISTE for Viborg og Omegns Fuglevenner - 1911 . 

12. jan. kl. 19,30 Viborg Hallen. 8. feb. kl. 19,30 Viborg Hallen. 9. marts 
kl. 19,30 Viborg Hallen. 13. april kl. 19,30 Viborg Hallen (generalfor¬ 
samling). 11. maj kl. 19,30 Viborg Hallen. 8. og 22. juni kl. 19,00 Volie¬ 
retur. 7. sept. - 5. okt. - 23. nov. og 7. dec. kl. 19,30 Viborg Hallen. 
Fastlagt udstilling 5.-6. nov. i Sdr. Bydels Forsamlingshus, Lyngvej. 

Opdræt af Rødhalet Astrild. 

I marts 76 fik jeg fat i en hun til min han. Efter en uges tid med skæn¬ 
deri, accepterede de hinanden. 

Parret kom til at gå i en indendørsvoliere med målene 1. 4,75 m. b. 0,60, 
h. 1,20 m, og bunden var hævet 0,80 m over gulvet. De kom til at gå 
sammen med et par veteraner og det var 1,0 Fischers Vidafinken, 1,0 
Rødhovedet Goulds, som jeg har haft i henholdsvis 8 og 7 år, samt et 
par Muskatfinker. 

I den ene ende af volieren blev der anbragt et par store birkegrene 
med blade, imellem disse blev der ophængt to trådreder og en kurve¬ 
rede. De rødhalede byggede i den øverste trådrede, der var anbragt 
under loftet. Reden var rund med et nedadvendt indgangsrør på 10-12 
cm. 

Men der skete simpelthen intet hele sommeren, jeg tror hunnen var 
for ung, men da jeg syntes at de var begyndt at interessere sig lidt 
mere for reden, kontrollerede jeg den, og der var to æg, det var den 
1. oktober. 

I den kommende måned kikkede jeg i reden to gange, for at se om det 
gik som det skulle, da jeg aldrig har hørt en lyd fra ungerne, men de 
3 unger voksede fint. Den 5. november så jeg for første gang to af un¬ 
gerne ude, et par dage efter kom den tredie. 

Foderet bestod hele sommeren af spiret kolbehirse, tropeblanding, a- 
gurk, salat samt lidt melorme og dafnier. Da der var æg, fik de hver 
dag myggelarver, som blev lagt i en skål uden vand, æggefoder blev 
der også taget en del af. 

Freddy Koch , Tousvej 97 v. 9, 8230 Åbyhøj. 

Spørgekassen. 

Jeg har et par sjældne duer, som lægger æg, men ikke vil ruge. Jeg har 
prøvet at flytte æggene over til mine diamantduer - men det gik ikke, 
der kom godt nok unger, men 10-15 dage gamle døde de af sult? Mon 
diamantduerne kunne se, at det ikke var deres rigtige børn? 

L. J. i V . 

Nej, det er ikke fordi de har opdaget det svindelnummer med ægbyt¬ 
ningen - men diamantduerne mader ikke deres unger så længe som de 
større duer kræver, og når diamantduerne ikke har mere kromælk, op¬ 
hører deres madetrang og ungerne dør ganske rigtigt, som du mente, 
af sult. 

Prøv med et par månedsduer, det har jeg selv prøvet, og det gik godt. 
Nu er det jo en skam vi ikke ved, hvad det er for en due, du har - 
»en sjælden due«, hvad er det. 

Forøvrigt, hvor kan du holde ud at eje fugle, du ikke kender - du må 
jo have haft dem i længere tid, efter dit forsøg at dømme. Se at få or¬ 
den på det! A-M. 


Kan man holde 1 hane og flere høner af kinesisk dværgvagtler sammen 
når de yngler? J. B. i H. 

Man kan sagtens holde dem sammen, og undertiden kan det gå godt, 
men det er næppe tilrådeligt - selv i den tid, hvor de ikke er i yngle- 
humør, kan de være grusomme overfor hinanden - og jeg har netop i 
år haft en hun, der kom ind til den gamle ynglehun, og havde jeg ikke 
i tide indfanget den, var den blevet dræbt - og det var endda dens 
egen datter. 

Hold dem hellere adskilt, det er nok klogest - og en han koster jo ikke 
penge. A M. 


Landsforeningen 

FORENINGEN FOR FUGLEVENNER 

Stiftet 1922 
POSTGIRO 3 00 13 85 

Formand: J. L. Albrecht-Møller, Christen Koids allé 1, 2770 Kastrup, 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Telefon Hellerup 214. 

Kasserer: J. Ulriksfeldt, Beatevej 23, 2500 Valby. Telefon (01) 17 77 43. 
Best.mdl.: Preben Liichow-Poulsen, Vårvej 3, 2770 Kastrup, (01) 512615 
Suppl. og bisidder: Erik Agerlin, Rotterdam allé 21, 2791 Dragør. 
Telefon (01) 53 63 31. 

Bisidder: Finn Ebert, Nørrekær 94 G 16, 2610 Rødovre, tlf. (01) 75 13 45. 

Mødereferat. På grund af den tidlige afslutning af redaktionen (8. dec.), 
må vort mødereferat for Julemødet d. 14. december udskydes til næste 
nummer af »Stuefuglene«. 

Storebededags-tur til Walsrode i dagene 14., 15. og 16. maj. I lighed 
med sidste år vil Foreningen for Fuglevenner arrangere en stortur til 
Walsrode Fuglepark i Bededagsferien. Af økonomiske grunde vil turen 
så vidt muligt blive baseret på transport i privatbiler, idet transporten 
på denne måde næsten reduceres til det halve med 4 personer i en 
mellemstor privatvogn. Turen går over Gedser/Travemtinde med af¬ 
gang fra Gedser kl. 10,00 fredag d. 14., der vil også være mulighed for 
overfart natten mellem d. 13.-14., således at dem, der ønsker det, kan 
være fremme i Walsrode allerede fredag morgen. Søndag eftermiddag 
kører vi tilbage til Travemiinde, hvorfra færgen til Gedser afgår kl. 
18,00. Tilmelding til turen bedes foretaget hurtigst muligt til næstfor¬ 
manden, Mogens Behnke-Pedersen, og er bindende, forstået på den 
måde, at tålmeldingsgebyret på kr. 150,00 skal indbetales inden 1. april 
til næstformanden (evnt. på Postgiro 7 02 59 04), til dækning af to over¬ 
natninger, vil blive anvendt til eventuel dækning af udgifter i forbin¬ 
delse med afbud. 


NÆSTE MØDE biiver tirsdag d . 11. januar , hvor der vil være præmie¬ 
uddeling. De fuglevenner, der skal tildeles plaketter, vil få tilsendt en 
indbydelse til dette møde. Efter plakette-uddelingen vil vi fortsætte 
med filmaften med følgende to farvefilm med lyd: 

»DE VILDE FUGLES SØ«. 

St. Lucia søen i Afrika er ca. 75 km lang og strækker sig langs Natals 
nordøstlige kyst. Allerede i 1897 blev området fredet som naturpark og 
det byder i dag på et fugleliv uden sidestykke. Filmen fortæller både 
om fuglene og deres liv, men også om søens flodheste og krokodiller. 

»AFRIKAS FAUNA«. 

Den store kontrast, som er mellem forskellige former for uro og volds¬ 
handlinger verden over og den storslående fredfyldte natur, hvori den 
afrikanske fauna lever, inspirerede til denne film. Vi følger på nærme¬ 
ste hold forskellige dyrearter fra tidlig morgen til sen aften, fra de 
fredeligt græssende antiloper til vildt jagende løver. 

Guldmedalje på Chicago Film Festival. 

MØDELISTE for januar 1977: 

5. Silkeborg Fugleforening, møde, Lemming Skole, onsdag kl. 19,30. 

6. Helsingør Fuglevenner, møde, Færgegården, torsdag kJ. 19,30. 

6. Stuekulturs Fuglevenner, møde, Mødelokalet Klingseyvej 9, Vanløse 
torsdag kl. 20,00. 

10. Stuekulturforeningen af 1960 Frederikssund, generalforsamling, 
Ungdomshuset, Kocksvej, mandag kl. 19,30. 

10. Vestegnens Fugleforening, møde, Nygårdskirkens Mødelokaler, Nør- 
rekær 71, mandag kl. 20,00. 

10. Vestsjællands Fugleforening, møde, Nørrevangsskolen, mandag kl. 
19,00. 

10. Ålborg Fugleforening, møde, Møllegården, mandag kl. 19,30. 

11. Assens og Omegns Stuekulturforening, møde, Assenshallen, Brygge¬ 
rivej, tirsdag kl. 19,30. 

II. Frederikshavn Fuglejorening, møde, Bechs Hotel, tirsdag kl. 20,00. 

II. Foreningen for Fuglevenner, møde, Set. Andreasordenens Mødeloka¬ 
ler, Frederiksberg alle 11, tirsdag kl. 20,00. 

11. Silkeborg Stuekultur, møde. Medborgerhuset, Skoletorvet, Silkeborg 
tirsdag kl. 19,30. 

11. Stuekultur for Nakskov og Omegn, møde, Forsamlingsbygningens 
store sal, tirsdag kl. 19,30. 

12. Selskabet for Stuekulturer i Danmark, møde, Vanløse Forsamlings¬ 
hus, Lindehøjen 12, Vanløse, onsdag kl. 19,30. 

12. Stuekultur Køge, møde, Tøxens Skole, onsdag kl. 19,30. 

13. Holbæk og Omegns Fugleforening, møde, Hotel Strandparken, tors¬ 
dag kl. 19,30. 

13. Næstved Fuglevenner, møde, Kvægtorvets Rest., torsdag kl. 19,30. 

13. Fuglevennerne i Århus, møde, Kongreshuset, Amaliegade, torsdag 
kl. 19,30. 

17. Københavns Fugleforening, oplysning om tid og sted hos formanden 
- (01) 58 21 68. 

17. Varde og Omegns Fugleforening, møde, Soldaterhjemmet, mandag 
kl. 20,00. 

18. Søborg Stuekultur, møde, Egegårdsskolen, Ræveholmen 1, tirsdag 
kl. 20,00. 

19. Odense, møde, K.F.U.M., Rødegårdsvej 91, onsdag kl. 19,30. 

19. Fåborg Fugleforening, møde, Ungdomshjemmet, Grønnegade 19,30. 

20. Roskilde og Omegns Fugleforening, generalforsamling, Ungdom¬ 
mens Hus, Parkvej 5, torsdag kl. 19,30. 

20. Svendborg og Omegns Fuglevenner, møde, Hotel Royal, Baneplad¬ 
sen, torsdag kl. 19,30. 

22. Ålborg Fugleforening, fællesmøde, Skalborggårdhallen, lørdag kl. 14. 

24. Stuekulturforeningen af 1960 Frederikssund, møde, Ungdomshuset, 
Kocksvej, mandag kl. 19,30. 

27. Næstved Fuglevenner, generalforsamling, Kvægtorvets Restaurant, 
torsdag kJ. 19,30. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren, Christen Koids 
alle 1, 2770 Kastrup, inden den 10. i måneden . 

Købes: Flg. årggange af Stuekultur: 44 46 54 56 57 60 61 62 63 64 65 
67 68, ev .tenkelte numre årg. 44 nr. 6, årg. 56 ni*. 2, 3, 6, årg. 60 nr. 9, 
10, årg. 61 nr. 1 samt Stuefuglene årg. 1 til 14. 

Købes eller byttes: Akvarie og rekvisitter, frimærker hele verden eller 
andet samleområde. 

Carl Th. Pedersen, »Tropia«, Jernbanevej 6, 2., 3700 Rønne. 

Sælges: 4,3 Hvide nymfer, 2,2 Bluewing, 1,1 Sodbrh., 0,2 Stanley, 2,2 
Grøn Sangp., 2,2 Gul Sangp., 2,1 Goulds, 2,2 Kanarier. Alle fra 76. 1,1 
Blommehv. 75, 1,1 Spidshalet Bæltefinke, 2,2 Ceresastrilder, Gulbrystet 
Ringastrild. 

Købes eller byttes: 1,0 Rødvdnget 3 årig, 1,1 Solfugl, 0,2 Rosella 1-2 årig. 
B. Hansen, 01 51 35 09. 

Sælges: 2 stk. kassebure 1,05x40x38 med gitterforsats og skuffer, pr. stk. 
50 kr. 1,0 Elegant 1975 150 kr., 5 Elegant 1976 125 pr. stk., 1,1 Splendid 
1976 200 kr., 1,1 Grønne Kanarier 1974-1976 60 kr. 

Jens Erik Pedersen, Obovej 22, Torsted, 8700 Horsens, 05 61 17 35. 

Sælges: 1,0 Eelegant 75 150 kr., 1,0 Guldtangare 100 kr., 1 stk. Zebradue 
76 50 kr. Sælges evt. samlet for 250 kr. 1,1 Blå Personata kan evt. ind¬ 
gå i byttehandel. 

Jens Jørn Sørensen, Holstebrovej 10, 6950 Ringkøbing, tlf. 07 32 02 32 
bedst efter 15,00. 

Sælges: 2,2 Lessons Spurvepapegøjer (m. fast ring), 1,1 Penlehalsama- 
dine. 

M. O. Nielsen, Sneslewej 62, 4250 Fuglebjerg, tif. 03 75 03 43. 

Sælges: 1,1 Spidshalet Bæltefinke (Hecks), 1,1 Trefarvet Nonne, 1,1 
Hvidhovedet Nonne, 1,1 Java Broncefinke, 1,3 normf. og 0,2 sølvf. Kine¬ 
sisk Dværgvagtler, Måge- og Zebrafinker i alle farver m. eller u. top. 
M. O. Nielsen, Sneslewej 62, 4250 Fuglebjerg, tlf. 03 75 03 43. 

Sælges: 2,2 Mandarinænder 75,- stk., 2,2 Brudeænder 70,- stk. 

Købes: 2,0 Australske Topduer, 2,2 Europæiske Vagtler, 2,0 Philipiner- 
ænder. 

Chr. Sandvej , Halmskov, Nordborg, tlf. 04 45 16 80. 

Sælges: 1,0 Stanley, 2,0 Pragtrosella (evt. bytte med 0,1), 3,3 alm. Sang- 
parakit, 5,5 Turkis (74), 5,5 Elegant (74), 3,3 Hvide Nymfer. 

Berggren, Bornholm, tlf. 03 96 32 36 eft. 18. 

Sælges: 0,1 Turkis, 1,1 Bourks, 1,1 Splendid, 0,1 Grå Nymfekakadu, hvi¬ 
de og gule albino, samt alm. Undulater, alle fra 1976. 

Købes eller byttes med ovenstående: 1,0 Bourks for blodfornyelse, Sol¬ 
fugle i garanterede par. 

David Jensen, Lilleskovvej 34, 5690 Tommerup, tlf. 09 76 19 62. 

Sælges: 1,1 Gul Sangparakit, 1,1 Bourks (meget rode i farven), 1,1 
Splendid, 1,1 Springparakit, alle fra 1976, 1,0 split Sangparakit, 0,2 Blå 
Personata (75). I bytte kan tages 0,1 Elegant fra tidligt forår. 

Lind Jacobsen, Porthusvej 58, 5700 Svendborg. 

Sælges: 1,0 gulh. + 1,2 sorth. Gouldsamadine. 

N. K. Nielsen , Dalgasvej 23, 7500 Holstebro, tlf. 07 42 20 80. 

Købes: Stuevoliiere, ca. 2 m lang, 1 m bred og 1 Vi m høj. 

Sælges: 2,5 alm. Nymfer (ynglepar m. unger fra 75 og 76) 50,- stk., 
Hvide Risfugle (76) 30,- stk., brogede do. 15,- stk., fuglene er sorteret 
i køn, Japanske Vagtler 30,- stk., Kinesiske Dværgvagtler 35,- pr. par, 
Engelske Undulater (lidt små) 30,- stk. 

Finn Møller Nielsen, Tåstrupvej 12, Stjar pr. 8464 Galten, 06 95 00 70 
efter 18. 

Sælges: 4,4 Turkis, 2,2 Elegant, 2,2 Splendid, 3,3 alm. Sangparakit, 4 
stk. Bourks, 6 stk. Diamantduer, alle fra 1976. 

Frede Rasmussen, Barde, 9620 Videbæk, tlf. 07 17 50 88. 

Sælges: 2,3 Sangparakit, 3,3 Rødh. Dværgpapegøje, 1,1 Rosenh. Dværg¬ 
papegøje, røde og rosa Kanarier. 

E. Søgård Madsen, Hiilerødvej 127, 3300 Frederiksværk, tlf. 03 34 93 67. 

Købes: 0,1 Pavefinke, 0,1 alm. Granatastrild, 2,0 Huefinke, 0,1 Mange¬ 
farvet Finke, 1,0 Lazulifinke. 

A. og J. Dueholm, Østervej 8, 4621 Gadstrup, tlf. 03 39 07 90. 

Købes: Vagtelastrilder. 

Orla Jensen, Tordenskjoldsgade 8, 2., 4600 Køge, tlf. 03 65 79 84. 

Sælges: Blå Rosella, p. Røde Stanley, Perle Nymfer, Rød-vinget. 

Søges: 1,0 Rød-vinget. 

Børge Rasmussen, GI. Køgevej 663 A, tlf. 02 73 18 12. 

Sælges: Halsbåndsparakitter, Rosella, 1,0 Splendid, 1,1 alm. Sangpara¬ 
kit, 0,2 Gul Sangparakit (evnt. bytte til 1,0), Hvide Nymfeparakitter, 
Rosenhovede Dværgpapegøjer, 4,4 Engelske Undulater. I bytte kan evt. 
tages 1,1 Conure, 1,1 P. taranta, Spurvepapegøjer el. Personaita arter. 
77/. 04 67 22 99. 

Sælges: 0,2 Grøn intensiv ina arv., 3,1 Blå intensiv ina arv., 1,0 Sølv« 
isabel pastal, 0,1 Gulisabel skimmel, 4,1 Guilagat opal intensiv, 1,0 Bor¬ 
der Fancy, 4,1 Gloster Fancy. 

Erik Brandstrup, Bystævnevej 59, 5200 Odense V. 

Sælges: 1,0 Glansfasan, 1,0 Humefasan, 1,0 Kongefasan, 1,0 Nepalfasan, 
2,0 Amherstfasan, 1,1 Vallickfasan, 3,4 Vallickfasan, 1,1 Blliotfasan, 1,1 
Mikadofasan, 1,4 Sølvfasan, Gule Turtelduer. 

Jan Rasmussen, Amevangen 23, 2840 Holte, tlf. 02 80 23 92 ml. 18 og 19. 


Stort udvalg i velakklimatiserede fugle 
fra vore frilufts« og indendørs volierer. 

Mange sjældenheder på lager, 

specielt indenfor astrilder og finkefugle. 

Alsidigt udvalg i frøblandinger og kraftfoder. 

Altid levende melorme og dybfrosne myreæg. 

Vi sender overalt i Danmark . 

Gunnar Jensens Tropehandel 

Dronningensgade 30 - 5000 Odense - Tlf, (09) 13 9464 

Ikke billigere - men bedre . 


Tørvestrøelse Ring til 

Kunstgødning VALBY 1239 

Plænegræs 
Brændsel 

FUGLEFRØ 

A. Larsens Foderstofforretning 

Valby Langgade 29A Giro 25707 


Hønse«, kyllinge-, 
kanin« og duefoder 
brevduefoder 






ta'dejlige farvebilleder 
på Kodacolør film 



VALBY 



DYREHANDEL 

Stort udvalg i 

TROPEFUGLE 

PARAKITTER 

PAPEGØJER 


Egen import, derfor det største udvalg til laveste 
priser. Forlang prisliste. 

Valby Langgade 26 - 2500 Valby 
Tlf. (01) 469339 





















Volierer i samlesæt 

Punktsvejset volierenet Galvaniserede 10 mm rundjems- 

1 m brede ruller a 30,5 m. rammer påsat punktsvejset net 

V4"xl” masker, tråd nr. 18. med Vixl" masker: 

kr. 335,00 Siderammer 97,5x180 cm kr. 52,00 

Ved køb af 3 ruller -r 5% Lågerammer 97,5x180 cm kr. 88,00 

Ved køb af 5 ruller 4 10% Tagrammer 97,5x195 cm kr. 53,00 

Alle priser er excl. moms. Tagrammer 97,5 x 97,5 cm kr. 28,00 

Levering pr. efterkrav. - Rekvirer brochure med monteringsvejledning 

DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


Bladudv. Ansvarsh. red. : Albreeht-Møller, Christen Koids Alle 1, Kastrup 


Tlf. 01 500365 


ALT I 

KUNSTGØDNING 
SPAGNUM 
TIL HAVEN 


Amager 

Amager 
Landevej 271 




ALT I 
FUGLEFRØ 
KORN OG 
FODERSTOFFER 


UMBERTOS FUGLEHUS (Tåstrup Dyrehandel) 
Køgevej 55 - 2630 Tåstrup (lige overfor kirken) - Tlf. (02) 99 86 68 


Læg mærke 
tiI os — 


og vor 
ny adresse 




Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 



- ^ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ J 













arjr'UHU.Mt.VtJ O 

4700 NUSTVED 



TaNCHOUT* i 


LANGHOUT’S 


velvære, og IB 
få sunde levedygtige 
nJÉuØS? unger. 


Langhout's "PAR KR A" Opmadnings- og 
og kroftfoder til alle siegs græsparakitter, 
australsko parakittor og dværgpapegøjer. 

Fodering med PARKRA foretages helt 
årat, oges i yngletiden. 

Langhout's "SUCCES" Opmadnings- og 
kraftfoder til kanorier, tropiske fugle og 
alla andre kornadende fugle. Fodring 
med SUCCES foretages hele året og 
eges i yngletiden. 

Langhout's "ROOD FACTORING" Farve 
opmndningrfoder til kanarlar, tropiske og 
europæisk« fugte, ROOD FACTORING 
giver fuglane en stærkt fremhævet farve 
pragt. Fodring med ROOD FACTORING 
foreteges hela året. 

ROOD FACTORING indeholder ingen 
kunststoffer. 


D W Unghout's 

~ "KWARFA" 

Opmadnings og kraftfoder til 
alle stags vagtler og fasaner KWARFA 
blandes med lidt vand fer fodringen. 


Ungbou^s "UNIVERSEEL" Hovedfoder 
med insekter til all« siegs insektædende 
fugle, kinesiske nattergale, schamadrosier, 
australske og europæiske voliorefugle. 
Uforligneligt til opdræt af australske 
pragtfinkar, smediner, blåfasanar, små 
finker og alle slag* sangfugle. 

Unghout's "HVEDEKIM" Vitamin E 
produkt til allo fro- og insaktædendo 
fugle Fodring med HVEDEKIM 
foretages for at undgå ubefrugtede æg. 
HVEDEKIM kan blandes med alle 
andre Lenghout produkter. 

Ingen af LANGHOUT'S PRODUKTER 
indeholder andet and rene naturprodukter. 

ELDORADO 

Industri Nord 
6100 Haderslev 
Telf. 04 520888 

Vi henviser til nærmeste forhendler. iuP 


Unghout's "RIVOL ÆGGEFODER" 
Op madningsf oder til alle slags kanener, 
tropiske- og europæiske fugle. Fodring 
med RIVOL ÆGGEFODER påbegyn 
des ca. 3-4 uger for yngletiden. 

Unghout's "VIRMIGRIT" Sammensat 
af udvalgte vitaminer, mineraler, rene 
østersskaller, mevekiuri, kalk, norit og 
søtangpulver, giver fuglene en bedre 
fordøjelse og en skinnende fjerpragt. 


Importør 


\f 


« 

4 


i 


Tryk: Aage Poulsen, 4050 Skibby 
















